סטיפס

סטיפס (באנגלית: Stips; הלחם של המילים Short Tips; בתרגום מילולי: "עצות קצרות"<ref></ref>) הוא אתר אינטרנט ישראלי המיועד לנוער<ref name=":2"></ref>. האתר מאפשר לגולשים להתייעץ ולייעץ באופן אנונימי בנושאים שונים, כגון טכנולוגיה, מוזיקה, לימודים ופילוסופיה.

האתר הוקם בשנת 2006<ref>[https://stips.co.il/rules חוקי האתר, פרק "אודות"]</ref> על ידי ד"ר נדב דפני וב-2018 הושקה אפליקציה רשמית לאנדרואיד. תוכן האתר מנוהל בידי צוות משתמשים המכונים "נאמנים", שקיבלו הרשאות מיוחדות ממערכת האתר, כגון מחיקת ועריכת שאלות. לעיתים קרובות, במסגרת עבודתם, הם מדווחים על מקרים הדורשים התערבות משטרתית (אובדנות, התעללות בילדים, ועוד) .

האתר מחולק לקטגוריות שונות לפי נושאים. האתר מדורג על ידי SimilarWeb במקום ה-45 ברשימת האתרים הפופולארים בישראל ובמקום הראשון ברשימת האתרים הישראלים הפופולארים בתחום תזונה וכושר<ref name=":1" />.

== היסטוריה ==
האתר הוקם בשנת 2006 על ידי ד"ר נדב דפני, יזם ואיש אינטרנט ישראלי, כאתר ישראלי שיעזור לקבל ייעוץ ותשובות לשאלות.

בעבר, האתר הכיל עוזרת וירטואלית בשם "טיפי" שפותחה באמצעות טכנולוגיית פלאש, אשר מטרתה הייתה להקל על גולשי האתר בחיפוש תשובות לשאלות קודמות שנשאלו באתר. בהמשך היא הוסרה.

בשנותיו הראשונות היו פעילים באתר אנשי מקצוע כגון דיאטנים, רופאים, פסיכולוגים ועורכי דין שכונו "מומחי סטיפס"<ref></ref> והיה אפשר אף להיוועץ איתם באופן טלפוני<ref name=":1"></ref> אך בהדרגה משקלם פחת באתר.

בשנת 2015 הושק אתר "אאוריקה" מבית סטיפס, אנציקלופדיה לילדים ונוער הכוללת תוכן קצר בליווי סרטונים, מדיה ואתגרים יומיים.

בינואר 2017 עלה האתר בעיצוב מודרני בצבעי טורקיז ואפור. בהמשך אותה שנה אוחדו האתרים סטיפס למבוגרים וסטיפס לנוער.

ב-15 באפריל 2018 הושקה האפליקציה הרשמית של האתר למשתמשי אנדרואיד<ref></ref> וכן הושק עיצוב חדש לאתר, ממשק חדש, ונוספו פיצ'רים נוספים<ref name=":2" />.

== מבנה האתר ==

סטיפס כולל מאגר מידע של עצות, טיפים ותשובות לשאלות שנשאלו ונענו על ידי משתמשי האתר, תוכני האתר מנוהלים באופן דינמי ומסביב לשעון על ידי המערכת יחד עם "נאמני סטיפס".

נושאי השאלות מחולקים לתתי־נושאים המכונים "תגיות". ניתן להעלות שאלה, וגולשים אחרים ישיבו לה.

בעבר הייתה קיימת האפשרות לבחור בין שאלה להתייעצות. בנוסף, היה קיים באתר מאגר של טיפים ערוכים, עד שבשנת 2017 הפך לאתר עצמאי בשם "Discover"<ref></ref>.

האתר מפוקח על ידי גולשים מתנדבים המכונים "נאמני סטיפס", ותפקידם הוא לשמור על הסדר באתר על ידי אכיפת חוקי האתר, באמצעות הרשאות מסוימות שקיבלו כחלק מתפקידם, כמו חסימת משתמשים, מחיקת שאלות ותגובות פוגעניות ולא רלוונטיות והורדת נקודות אמינות. באתר קיימים גם "נאמנים בכירים" אשר תפקידם לפקח על הנאמנים הרגילים ולטפל בערעורים שונים. נכון ליולי 2024, בסטיפס ישנם יותר מ־420,000 משתמשים ונשאלו למעלה מ־17,000,000 שאלות.

כל תשובה לשאלה ניתן לדרג במינוס או פלוס המקזזים זה את זה לתוצאה מספרית, שואל השאלה רשאי להעניק "פרח" כאמירת תודה למשיב שתשובתו תרמה לו ביותר. ניתן להעניק עד 5 פרחים בכל שאלה, ולשאול עד 10 שאלות ביום.

לכל משתמש באתר ישנו דירוג מספרי הנקרא "נקודות אמינות". נקודות האמינות נעות בין 0 ל־100 ויורדות ועולות בהתאם למעבר על החוקים והפעילות באתר. דירוג אמינות מתחת ל־20 נקודות מוביל לחסימה לצמיתות, דירוג מעל ל־20 ומתחת ל־30 מוביל לחסימה זמנית ודירוג מתחת ל־49 מוביל לביטול האפשרות לערוך תשובות ושאלות.

למשתמשים יש אפשרות "לנעוץ" שאלות, פעולה שתורמת לחשיפת השאלה למשתמשים נוספים ומאפשרת להם לראות את כל השאלות שהם נעצו בקטגוריה מיוחדת. השאלות בעלות המספר הרב ביותר של הנעיצות באותו זמן מגיעות ל"שאלות החמות", שנמצאות בעמוד הראשי ובכך נחשפות להרבה משתמשים.

== ביקורת ==
קיימת ביקורת כלפי מערכת האתר בנוגע להליך מחיקת חשבון קיים, דבר שהמשתמש לא יכל לבצע בעצמו, ועל העובדה שגם לאחר מחיקת החשבון, נותר המידע האישי על המשתמש בידי המערכת ונתון לשימושה<ref></ref>. 

כמו כן, רוב התשובות אינן מאנשי מקצוע ואיכותן מוטלת בספק<ref name=":1" />.

ב-2021 בדו"ח שבוצע על ידי חברת אזילה והבא לוועדת הכנסת בידי המטה הלאומי להגנה על ילדים ברשת (105), הוצג כי אתר סטיפס הוא מהפורומים העיקריים בהם מתרחשים התבטאויות כנגד בני נוער להט"בים<ref></ref><ref></ref>. בנוסף, פורסם בין השאר על 1,345 אירועים של דיווחי אובדנות באתר<ref></ref>.

==קישורים חיצוניים==
* 
* 

== ביאורים ==

== הערות שוליים ==

קטגוריה:אתרי אינטרנט ישראליים
קטגוריה:אתרי אינטרנט שהושקו ב-2006